OpenLLM-France/wikimedia huggingface dataset:
# Chen Yueling

Chen Yueling (Tieling, 1 d'abril de 1968) és una atleta xinesa de naixement, però nacionalitzada estatunidenca el maig de 2000, que va competir entre finals de la dècada de 1980 i començaments del segle XXI.
El 1992 va prendre part en els Jocs Olímpics d'Estiu de Barcelona, on guanyà la medalla d'or en els 10 km marxa del programa d'atletisme. Aquesta cursa de marxa atlètica femenina era la primera vegada que es disputava en uns Jocs Olímpics, per la qual cosa Yueling té l'honor de ser la primera marxadora en guanyar una medalla d'or. La cursa fou molt igualada i s'arribà als darrers 200 metres amb dues marxadores igualades, Yueling i Alina Ivanova. Ivanova accelerà el ritme i entrà primera a la línia de meta, però poc després fou desqualificada per irregularitats en la marxa. El 2000, ja com a atleta estatunidenca, va disputar els Jocs de Sydney, on fou trenta-vuitena en els 20 km marxa del programa d'atletisme.
En el seu palmarès també destaca una medalla d'or al Campionat d'Àsia d'atletisme de 1989 i als Jocs Asiàtics de 1990. A les Universíades de 1991 guanyà la medalla de plata, sempre en els 10 quilòmetres marxa. A nivell nacional destaquen els campionats xinesos de 1989 i 1991 en els 10 quilòmetres marxa.

## Referències

* 1 2 Chen Yueling a Sports Reference (arxivat)
* ↑ «Athletics at the 1992 Barcelona Summer Games: Women's 10 kilometres Walk | Olympics at Sports-Reference.com», 04-07-2017. Arxivat de l'original el 2017-07-04. [Consulta: 4 novembre 2020].
* ↑ «Track and Field Statistics». [Consulta: 4 novembre 2020].
* ↑ «Asian Championships». [Consulta: 4 novembre 2020].
* ↑ «Asian Games». [Consulta: 4 novembre 2020].
* ↑ «World Student Games (Universiade - Women)». [Consulta: 4 novembre 2020].
* ↑ «Chinese Championships and Games». [Consulta: 4 novembre 2020].
# Sociedade Esportiva e Recreativa Juventude

La Sociedade Esportiva e Recreativa Juventude és un club de futbol brasiler de la ciutat de Primavera do Leste a l'estat de Mato Grosso.

## Història

El club va ser fundat el 23 de maig de 1982. Fou dos cops campió de l'estat a inicis dels 2000.

## Palmarès

* Campionat matogrossense:
** 2000, 2001
* Campionat matogrossense Segona Divisió:
** 1990

## Estadi

Disputa els seus partits com a local a l'Estadi Asa Delta, que té una capacitat per a 5.000 espectadors.

## Referències

* ↑ Especial Placar - 500 Times do Brasil, São Paulo: Editora Abril: 2003.
* 1 2 «Arquivo de Clubes». Arxivat de l'original el 2013-01-02. [Consulta: 11 juliol 2014].
* ↑ «Mato Grosso State League - List of Champions». RSSSF, 13-04-2014. [Consulta: 1r juliol 2014].

## Enllaços externs

* Arquivo de Clubes Arxivat 2013-01-02 at Archive.is
* Worldfootball Arxivat 2015-09-10 a Wayback Machine.
# Societat Catalana d'Ordenació del Territori

Societat Catalana d'Ordenació del Territori (SCOT) és una societat filial de l'Institut d'Estudis Catalans, constituïda el 1979 per tal d'agrupar els estudiosos dels diferents temes d'ordenació del territori i promoure’n debats i informacions, i que es troba adscrita a la Secció de Filosofia i Ciències Socials de l'IEC.
La SCOT es fundà el novembre del 1977, però no fou acceptada com a filial de l'IEC fins al junt de 1979. La major part dels seus membres són arquitectes, geògrafs i economistes. Des de la seva fundació ha dedicat l'atenció preferentment als temes de la coordinació intermunicipal, la distribució politicoadministrativa de Catalunya i la història de les infraestructures del Principat.
Des de l'any 1989 aquesta societat publica la col·lecció "Quaderns de la SCOT", publicació de periodicitat anual editada amb la col·laboració de l'Agrupació d'Arquitectes Urbanistes de Catalunya. Entre les seves responsabilitats es troba la convocatòria el Premi Catalunya d'Urbanisme i el Premi Societat Catalana d'Ordenació del Territori. La SCOT organitza sessions de debat, jornades i conferències, i periòdicament edita una publicació sobre algun dels temes tractats i d'actualitat. Des de l'any 2003 també publica en paper Territori-Observatori de projectes i debats territorials de Catalunya, una publicació que l'any 2009 passa a ser digital, i es converteix en una eina de divulgació i recerca científica que té per objectiu donar a conèixer, amb rigor, els processos que tenen un impacte en el territori català, a través de l'anàlisi dels plans i projectes que defineixen el futur del territori i el debat públic sobre el model territorial.

## Referències

* 1 2 «.xml Societat Catalana d'Ordenació del Territori». Gran Enciclopèdia Catalana. Barcelona: Grup Enciclopèdia Catalana.
* 1 2 3 «La Societat Catalana d'Ordenació del Territori». A: IEC, l'Institut d'Estudis Catalans: 1907-2007: un segle de cultura i ciència als Països Catalans. Barcelona: Institut d'Estudis Catalans, 2007, p. 81. ISBN 978-84-7283-931-1 [Consulta: 22 novembre 2020].
* ↑ «Territori - Observatori de projectes i debats territorials de Catalunya». Mon Sostenible. Arxivat de l'original el 19 d’octubre 2021. [Consulta: 22 novembre 2020].
* ↑ «Neix «Territori: Observatori de projectes i debats territorials de Catalunya»». IEC, 18-12-2009. [Consulta: 22 novembre 2020].

## Enllaços externs

* Societat Catalana d'Ordenació del Territori (SCOT)
# Nikki Anderson

Nikki Anderson (11 de març de 1977) és una actriu porno hongaresa. Protagonista de Sweet Baby i Sweet Lady i un nombre important de pel·lícules de l'empresa productora Private i també de diversos altres films de totes les grans companyies europees.
Des de la seva primera aparició en La Piràmide de Pierre Woodman, la seva carrera va ser un èxit molt ràpid. Va treballar amb Pierre Woodman, Rocco Siffredi, Antonio Adamo i altres directors. Va rebre el premi de millor actriu porno europea al festival Hot d'Or de Cannes, França, l'any 1999 per la seva aparició a la pel·lícula Rocco never dies. També va aparèixer en revistes i programes d'entrevistes. Quan es va retirar del porno, havia rodat més de 200 pel·lícules d'orientació bisexual. Nikki va ser guardonada durant els festivals de cinema eròtic a Europa, però mai va rebre el premi de millor actriu a Europa. L'any 2001, Private Media Group va produir una recopilació de les seves millors escenes anomenada "la vida privada de Nikki Anderson." L'any 2002, després de diversos anys entre les estrelles de les produccions X Europees, Nikki Anderson va acceptar un lucratiu contracte com ballarina a Itàlia, on va treballar fins a l'any 2004. Aleshores, es va fer construir una casa als afores de Budapest, i va formar una família.

## Enllaços externs

* Nikki Anderson
# 1745
## Esdeveniments
### Resta del món

* 11 de maig - Fontenoy (Tournai, Valònia): L'exèrcit francès obté una victòria decisiva en la batalla de Fontenoy en el curs de la guerra de Successió Austríaca.
* 24 d'octubre - Castell de Fontainebleau: França signa amb el pretenent al tron britànic Carles Eduard Stuart el Tractat de Fontainebleau en el que fan una aliança militar contra Jordi II del Regne Unit.
* Comença la construcció de la igreja do bom fim a Salvador de Bahia.
* Needham descrigué la presència d'«animàlculs» o «infusoris»; es tractava d'organismes unicel·lulars.
* Presentació oficial de Madame de Pompadour a la cort.
* Invent de l'Ampolla de Leiden.
* Tractat d'Aranjuez entre Espanya, França i Nàpols contra Àustria.

## Naixements
### Països Catalans

* 6 d'abril, Aldover, bisbat de Tortosa: Joaquim Pla, jesuïta i reputat lingüista (m. 1817).
* 12 de juny, Museros, l'Horta de València: Joan Baptista Muñoz i Ferrandis, historiador i filòsof valencià (m. 1799).
* 3 de juliol, Carlet, Ribera Alta: Antoni Montesinos, mestre de capella i compositor valencià (m. 1822).
* 12 de desembre, Barcelona: Ignasi Lacaba i Vila, cirurgià i catedràtic d'aquesta disciplina a Madrid.

### Resta del món

* 18 de febrer, Como, Llombardia: Alessandro Volta, físic italià (m. 1827).
* 9 de desembre, Venècia: Maddalena Laura Lombardini Sirmen, compositora i violinista italiana.
* 22 de desembre, Dresden, Saxònia, Sacre Imperi: Jan Dismas Zelenka, compositor barroc (n. 1679).
* París, Regne de França: Paisible, compositor i violinista francès.
* Escòcia: Robert Mackintosh, compositor
* Rodalben: Johann Peter Frank, metge i higienista austríac.

## Necrològiques

* 5 de març, Morella: Carles Gassulla d'Ursino, jurista, polític, dramaturg i poeta valencià.
* 19 d'octubre - Dublín, Irlanda: Jonathan Swift, escriptor irlandès (n. 1667).
* Abiel Whichello, compositor.

## Referències

* ↑ Larousse, Éditions. «Encyclopédie Larousse en ligne - bataille de Fontenoy 11 mai 1745» (en francès). [Consulta: 1r maig 2020].
* ↑ «Joaquim Pla | enciclopèdia.cat». [Consulta: 16 abril 2020].
* ↑ «Joan Baptista Munyós i Ferrandis | enciclopèdia.cat». [Consulta: 10 octubre 2021].
* ↑ Aviñoa, Xosé. Història de la música catalana, valenciana i balear: Cronologia universal. Barcelona: Ed. 62, 2004, p. 54. ISBN 9788429747003.
* ↑ «LOMBARDINI, Maddalena Laura» (en italià). Dizionario Biografico Treccani. [Consulta: 2 abril 2023].
* ↑ «Jonathan Swift | Anglo-Irish author and clergyman» (en anglès). [Consulta: 19 octubre 2020].
# 1755
## Esdeveniments
### Resta del món

* 16 de juny - Sackville (Nova Brunswick, Canadà): els anglesos obtenen la seva primera victòria durant la Guerra Franco-Índia en la batalla de Fort Beauséjour.
* 1 de novembre - Lisboa (Portugal): un gran terratrèmol destrueix la ciutat gairebé del tot.

## Naixements
### Resta del món

* 17 de febrer,
* Salamanca: Manuel José Doyagüe Jiménez, compositor.
* Rhode Island: Catharine Littlefield Greene, inventora americana de la desmotadora (m. 1814).
* 28 de febrer, Ratisbona: Maria Theresia Ahlefeldt, escriptora, pianista i compositora alemanya naturalitzada danesa, la primera compositora de Dinamarca (m. 1810).
* 16 d'abril, París: Élisabeth Vigée Le Brun, pintora (m. 1842).
* 5 de juliol, País de Gal·les: Sarah Siddons, actriu gal·lesa (m. 1831).
* 6 de juliol, York (Anglaterra): John Flaxman (1755-1826) fou un escultor, dibuixant, dissenyador i el principal artista del neoclassicisme a Anglaterra (m. 1826).
* 23 d'agost, Viena, Sacre Imperi Romanogermànic: Maria Antonieta d'Àustria, reina de França, muller de Lluís XVI (m. 1793).
* 30 de juny, Fòs Amfós, Provença: Paul de Barras, revolucionari francès i principal líder polític del Directori francès (m. 1829).
* 24 de setembre, Virginia (EUA): John Marshall (1755 - 1835) va ser el quart Cap Suprem de Justícia del Tribunal dels Estats Units (1801–1835).(m. 1835).
* 8 de novembre, Rengershausen, actual Alemanyaː Dorothea Viehmann, contista alemanya que forní molts contes als Grimm (m. 1816).
* Cayetana de la Cerda y Vera, aristòcrata espanyola, lligada a la il·lustració.
* Possible any de naixement a Astarabad de Ali Kuli Khan Qadjar
* Ciutat de Westminster: Thomas Busby, musicògraf, organista i compositor

## Necrològiques
### Països Catalans

* 22 de gener - Barcelona: Antoni Viladomat i Manalt, pintor barroc català del segle xviii.

### Resta del món

* 10 de febrer - París (França): Montesquieu, filòsof francès (n. 1689).
* 5 de desembre: William Cavendish, tercer duc de Devonshire.

## Referències

* ↑ «Life Story: Catharine Littlefield Greene Miller (1755–1814)» (en anglès). Women & the American Story (WAMS). [Consulta: agost 2024].
* ↑ McVicker, Mary F. Women Opera Composers: Biographies from the 1500s to the 21st Century (en anglès). McFarland, 2016, p. 10. ISBN 978-0-7864-9513-9.
* ↑ Ferrer Valero, Sandra. «La retratista, Élisabeth Vigée-Lebrun (1755-1842)». Mujeres en la historia, 27-04-2011. [Consulta: 30 març 2020].
* ↑ «Sarah Siddons». Encyclopaedia Britannica. [Consulta: 4 abril 2020].
* ↑ «John Flaxman | Biography, Artworks, & Facts» (en anglès). [Consulta: 6 juliol 2020].
* ↑ «Maria Antonieta d'Àustria | enciclopèdia.cat». [Consulta: 6 juliol 2020].
* ↑ Larousse, Éditions. «Encyclopédie Larousse en ligne - Paul vicomte de Barras» (en francès). [Consulta: 25 juny 2020].
* ↑ «John Marshall | chief justice of United States» (en anglès). [Consulta: 24 setembre 2021].
* ↑ «Dorothea Viehmann» (en ge). Brüder Grimm. Arxivat de l'original el 2023-02-25. [Consulta: 29 setembre 2021].
# Protoceras

Protoceras és un gènere extint de mamífers artiodàctils de la família dels protoceràtids que visqueren a Nord-amèrica des de l'Oligocè inferior fins al Miocè inferior, fa entre 16 i 33,9 milions d'anys. Se n'han trobat restes fòssils al Canadà i els Estats Units. Els mascles estaven dotats de tres parells de banyes curtes: un a les maxil·les, un altre al damunt de les òrbites oculars i encara un altre a les regions parietals. Les femelles, en canvi, no en tenien cap. El nom genèric Protoceras significa ‘primera banya’.

## Referències

* 1 2 Entrada «Protoceras» de la Paleobiology Database (en anglès). [Consulta: 7 febrer 2024].
* ↑ Carlton, 2019, «Syndyoceras».
* ↑ Prothero, 2017, p. 172.
* ↑ Prothero i Foss, 2007, «Family Protoceratidae» (D. R. Prothero i J. A. Ludtke).
* ↑ Prothero, 2006, p. 174.

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Prothero, D. R. After the Dinosaurs: The Age of Mammals (en anglès). Indiana University Press, 2006. ISBN 0-253-34733-5.
* Prothero, D. R.; Foss, S. E. The Evolution of Artiodactyls (en anglès). Johns Hopkins University Press, 2007. ISBN 978-0-8018-8735-2.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Miklós Perényi

Miklós Perényi (Budapest, 5 de gener de 1948) és un violoncel·lista hongarès. Va néixer a Budapest en una família de músics i va estudiar en l'Acadèmia de Música Ferenc Liszt a Budapest amb Ede Banda i Enrico Mainardi. Va continuar els seus estudis en l'Acadèmia Santa Cecilia, graduant-se el 1962. El 1963 va guanyar un premi en el Concurs International de Violoncel·lo Pau Casals a Budapest.
En 1965 i 1966 va ser alumne de Pau Casals a Zermatt i a Puerto Rico i després va interpretar en el Festival de Marlboro durant quatre anys consecutius. El 1974 es va convertir en professor, entrant el 1980 a l'Acadèmia de Música de Ferenc Liszt, però continuant exercint l'ensenyament a nivell internacional. Ha estat un convidat regular del Teatre de la Ville a París per a obres en solitari i actuacions musicals en cambra. El 2001 va participar en el Festival Internacional de Música Pau Casals, acompanyat al piano per Rénes Varjón, interpretant suites de Bach, una sonata de Chopin i una rapsòdia de Bela Bartok.

## Discografia

El treball de Perényi està disponible en enregistraments d'Hungaroton, Quint, Decca, Metropolitan Vídeo i ECM New Sèries. Els enregistraments seleccionats inclouen:
* Beethoven: Música Completa per Piano i Violoncello per Ludwig Van Beethoven, Andras Schiff, i Miklos Perenyi (CD d'Àudio - Sep 28, 2004)
* J.S. Bach/Miklos Perenyi: 6 Suites per Cello Solo - BWV 1007-1012
* Miklos Perenyi & Denes Varjon per Perenyi, Varion, Bach, i Britten
* Suite Cap.3 en C, BWV1009: Courante per Miklós Perényi & Dénes Várjon
* Haydn: Cello Concerts 1 & 2 per Miklos Perenyi, Franz Joseph Haydn, Franz Liszt Orquestra de Cambra, i János Rolla
* Sonata en C, Op.65: Scherzo - pizzicato per Miklós Perényi & Dénes Várjon
* Els Instruments De Música Clàssica: El Cello per Miklos Perenyi, Ludwig Van Beethoven, Antonín Dvořák, i Benjamin Godard

## Referències

* ↑ «Miklós Perényi». Arxivat de l'original el 24 de juliol 2011. [Consulta: 15 febrer 2011].
* 1 2 Olivé, Olga. «El festival Pau Casals abre hoy con el violoncelista Miklós Perényi» p. 4. La Vanguardia, 13-07-2001. [Consulta: 7 gener 2022].
* ↑ Bernstein, Ken. Berlitz blueprint Hungary, 1990.
# Somaya Faruqi

Somaya Faruqi (Afganistan, 2002) és una estudiant de robòtica afganesa. El 2020, davant el gran impacte que la pandèmia per coronavirus va tenir al seu país, va capitanejar un equip de robòtica femení que va dissenyar un ventilador mecànic de baix cost per tractar els pacients de la malaltia. L'equip capitanejat per Faruqi estava format per quatre estudiants més: Dyana Wahbzadeh, Folernace Poya, Ellaham Mansori i Nahid Rahimi. Tanmateix, la BBC només la va incloure a ella, com a capitana, en el seu llistat de les 100 Dones més inspiradores i influents de l'any.

## Afghan Dreamers

L'equip de robòtica de Faruqi forma part del projecte conegut com a "Afghan Dreamers" (somiadores afganeses): un programa d'alfabetització digital per a dones joves impulsat per l'organització sense ànim de lucre de Roya Mahboob, una empresària i emprenedora tecnològica afganesa que amb només vint-i-tres anys es va convertir en la primera dona del país en accedir a un càrrec executiu. El programa de les Afghan Dreamers, amb seu a Herat, selecciona joves estudiants de tot el país per incorporar-les, durant dos anys, a l'equip nacional de robòtica per formar-les i participar en competicions internacionals. Més enllà dels respiradors mecànics, les Afghan Dreamers també han desenvolupat eines per ajudar els agricultors a recollir safrà i han creat robots i drons per al sector miner.

### Resposta davant la COVID-19

La ràpida propagació de la COVID-19 a l'Afganistan, el primer cas de la qual fou diagnosticat precisament a Herat, va dur a les autoritats locals a sol·licitar ajuda per obtenir més ventiladors i material mèdic. El model de ventilador mecànic desenvolupat per les Afghan Dreamers es va crear amb l'ajut d'experts de la Universitat Harvard a partir d'un prototip de codi obert de l'Institut Tecnològic de Massachusetts (MIT). D'acord amb el Ministeri de Salut Afganès, el disseny es compartirà amb l'Organització Mundial de la Salut.
El ventilador mecànic de les Afghan Dreamer es va desenvolupar en quatre mesos, és portàtil i té una autonomia de 10 hores a través de bateries elèctriques. El seu preu de producció és d'uns 700 dòlars quan el preu mitjà d'un ventilador tradicional és d'uns 20.000 dòlars.

## Referències

* 1 2 «BBC 100 Women 2020: Who is on the list this year?» (en anglès). BBC News, 23-11-2020.
* 1 2 3 4 5 «The all-female robotics team in Afghanistan who made a cheap ventilator out of Toyota parts» (en anglès). [Consulta: 3 desembre 2020].
* 1 2 Noticias, Córdoba Buenas. «Jóvenes estudiantes afganas de Robótica diseñan un respirador de bajo coste para luchar contra el Covid-19» (en castellà). [Consulta: 3 desembre 2020].
* 1 2 Karimi, Storay «Afghan all-girls robotics team designs low-cost ventilator to treat coronavirus patients» (en anglès). Reuters, 21-07-2020. Arxivat de l'original el 2020-07-24 [Consulta: 3 desembre 2020].
* ↑ «Estos jóvenes estudiantes hicieron un ventilador de bajo costo para luchar contra COVID-19» (en castellà). [Consulta: 3 desembre 2020].
# Sommancourt

Sommancourt és un municipi francès situat al departament de l'Alt Marne i a la regió del Gran Est. L'any 2007 tenia 53 habitants.

## Demografia
### Població

El 2007 la població de fet de Sommancourt era de 53 persones. Hi havia 28 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 26 eren l'habitatge principal de la família, 2 eren segones residències i 2 estaven desocupats. Tots els 30 habitatges eren cases. Dels 26 habitatges principals, 25 estaven ocupats pels seus propietaris i 1 estava llogat i ocupat pels llogaters; 3 tenien tres cambres, 14 en tenien quatre i 9 en tenien cinc o més. 22 habitatges disposaven pel capbaix d'una plaça de pàrquing. A 14 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sommancourt el 2009. :
| Homes | Edats | Dones |
| 0 | 95 o + | 0 |
| 2 | 90 a 94 | 0 |
| 1 | 85 a 89 | 3 |
| 0 | 80 a 84 | 1 |
| 0 | 75 a 79 | 1 |
| 4 | 70 a 74 | 3 |
| 2 | 65 a 69 | 3 |
| 3 | 60 a 64 | 1 |
| 1 | 55 a 59 | 2 |
| 1 | 50 a 54 | 1 |
| 1 | 45 a 49 | 2 |
| 0 | 40 a 44 | 0 |
| 2 | 35 a 39 | 2 |
| 4 | 30 a 34 | 2 |
| 1 | 25 a 29 | 3 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 3 |
| 2 | 0 a 4 | 3 |

## Economia

El 2007 la població en edat de treballar era de 25 persones, 20 eren actives i 5 eren inactives. Les 20 persones actives estaven ocupades(11 homes i 9 dones).. De les 5 persones inactives 3 estaven jubilades i 2 estaven classificades com a «altres inactius».

### Activitats econòmiques

L'any 2000 a Sommancourt hi havia 6 explotacions agrícoles que ocupaven un total de 366 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Sommancourt a l'INSEE.
* Évolution et structure de la population Fitxa amb el detall de dades de Sommancourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.